**Pressetekst.**

Det sorte kapitel

Filmens instruktør Maya Albana og billedkunstneren Jeannette Ehlers blev hjerteveninder, da de var børn. De er døtre af danske mødre og fædre fra henholdsvis Trinidad og Malaysia. Mens Maya i sit voksne liv føler sig, som en helt almindelig dansker, har Jeanette gennem årene i stigende grad identificeret sig som sort. Al hendes kunst er et opgør med den strukturelle racisme, som hun mener præger vores danske tankegang og samfund.

Maya og filmholdet følger Jeannette som performancekunstner og under hendes arbejde med at færdiggøre en kæmpestor skulptur af den kvindelige oprørsleder Queen Mary. Skulpturen bliver rejst som et mindesmærke for danskernes behandling af slaverne på St. Croix – et sort kapitel i Danmarks historie.

”Det sorte kapitel” er en personlig fortælling om venskab og etnicitet. Maya prøver at forstå, hvorfor Jeannette tillægger sin etnicitet så stor en betydning, og ser racisme som en altoverskyggende faktor i vores samfund og personlige liv. De to veninders vidt forskellige holdninger og tilgange til deres etnicitet, giver anledning til vigtige diskussioner og sætter deres venskab på prøve.

**Om filmen:**

Genre: Dokumentarfilm.  
Længde: 60 minutter.  
Instruktion: Maya Albana.

**Medvirkende:**Jeannette Ehlers, billed- og performancekunstner.  
La Vaughn Belle, billedkunstner fra US Virgin Islands.  
Maya Albana, dokumentarfilminstruktør.